Дык ці лёгка быць сельскім прадаўцом? Жанчына, якую вы бачыце на здымку, можа адказаць на гэтае пытанне з веданнем справы. Аліна Канстанцінаўна Роўда працуе ў сферы гандлю ўжо больш за 30 гадоў. Спачатку завіхалася ў магазіне ў горадзе Маладзечна, а з 1986 года — у магазіне аграгарадка Сваткі. Амаль трыццаць гадоў гэта сімпатычная жанчына сустракае тут мясцовых пакупнікоў прыязнай, добразычлівай усмешкай. Яна заўсёды рада вам дапамагчы.